Ο **Χακίμ Σέκου Τζέφρις** (αγγλικά: *Hakeem Sekou Jeffries*, 4 Αυγούστου 1970), είναι Αμερικανός πολιτικός, δικηγόρος και μέλος του Δημοκρατικού Κόμματος, που υπηρετεί ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών, από τον Ιανουάριο του 2023. Είναι ο Ηγέτης των Δημοκρατικών της Βουλής των Αντιπροσώπων από τον Ιανουάριο του 2023. 

Είναι μέλος της Βουλής των Αντιπροσώπων των Ηνωμένων Πολιτειών για την 8η περιφέρεια της Νέας Υόρκης από τον Ιανουάριο του 2013. Υπηρέτησε ως επικεφαλής της Δημοκρατικής Διάσκεψης της Βουλής των Αντιπροσώπων από το 2019 έως το 2023.

Προηγουμένως, υπηρέτησε από το 2007 έως το 2012, ως Μέλος της πολιτειακής Συνέλευσης της Νέας Υόρκης από την 57η περιφέρεια.

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2012, λαμβάνοντας συνολικά ποσοστό 90.1% των ψήφων. Έκτοτε έχει επανεκλεγεί 5 φορές. Στις εκλογές του 2022, έλαβε το 72.5% των ψήφων. 

Στις 30 Νοεμβρίου 2022, η Κοινοβουλευτική Ομάδα του Δημοκρατικού Κόμματος στη Βουλή των Αντιπροσώπων των Ηνωμένων Πολιτειών, τον εξέλεγε ως Ηγέτη της Δημοκρατικής Διάσκεψης, διαδεχόμενος την Νάνσι Πελόζι. Στις 3 Ιανουαρίου 2023, ανέλαβε ως Ηγέτης της Μειοψηφίας της Βουλής των Αντιπροσώπων. Είναι ο πρώτος έγχρωμος ηγέτης κόμματος στο Κογκρέσο.

Βιογραφία
---------

Ο Χακίμ Τζέφρις, γεννήθηκε τον Αύγουστο του 1970, στο Μπρόυκλιν της Νέας Υόρκης, όπου και μεγάλωσε. 

Φοίτησε στο Λύκειο "Midwood High School" στο Μπρούκλιν, απ'όπου και αποφοίτησε το 1988. Σπούδασε Πολιτικές Επιστήμες στο Πανεπιστήμιο Μπίνγκχαμπτον, από το οποίο έλαβε πτυχίο (BA) το 1992 με διάκριση. Κατόπιν, πραγματοποίησε μεταπτυχιακές σπουδές πάνω στην Δημόσια Πολιτική στο Πανεπιστήμιο Τζόρτζταουν της Ουάσινγκτον, λαμβάνοντας μεταπτυχιακό δίπλωμα (MPP) το 1994. Στη συνέχεια, σπούδασε Νομική στο Πανεπιστήμιο της Νέας Υόρκης, και έλαβε πτυχίο νομικής (JD) με διάκριση, το 1997.

### Καριέρα

Το 1998, ολοκλήρωσε την πρακτική του άσκηση ως ασκούμενος δικηγόρος. Αρχικά εργάστηκε ως νομικός υπάλληλος στον ομοσπονδιακό δικαστή για την νότια περιοχή της Νέας Υόρκης Χάρολντ Μπέαρ. 

Από το 1998 έως το 2006, εργάστηκε ως δικηγόρος στην πολυεθνική δικηγορική εταιρεία "Paul, Weiss, Rifkind, Wharton & Garrison LLP". 

Το 2006, εξελέγη Μέλος της πολιτειακής Συνέλευσης της Νέας Υόρκης, από την 57η περιφέρεια. Επανεξελέγη με μεγάλη πλειοψηφία, το 2008 και το 2010.

Βουλή των Αντιπροσώπων των ΗΠΑ
------------------------------

Στις εκλογές του 2012, ο Τζέφρις, εξελέγη Μέλος της Βουλής των Αντιπροσώπων των Ηνωμένων Πολιτειών για την 8η κογκρεσιακή περιφέρεια της Νέας Υόρκης, με ποσοστό 90% έναντι 8,6% του τότε Ρεπουμπλικανού ανθυποψήφιού του. Επανεξελέγη το 2014 (92%), το 2016 (93,3%), το 2018 (94,2%), το 2020 (84,8%) και το 2022 (72.5%).

Η 8η κογκρεσιακή περιφέρεια της Νέας Υόρκης που αντιπροσωπεύει ο Τζέφρις στη Βουλή των Αντιπροσώπων, περιλαμβάνει περιοχές στο ανατολικό Μπρούκλιν και στο νοτιοδυτικό Κουίνς. 

Στις 3 Ιανουαρίου 2019, ανέλαβε την προεδρία της Διάσκεψης των Δημοκρατικών Βουλευτών στην Βουλή των Αντιπροσώπων των ΗΠΑ.

### Ηγέτης των Δημοκρατικών της Βουλής

Στις 30 Νοεμβρίου 2022, ο Χακίμ Τζέφρις, εξελέγη ως ο επόμενος ηγέτης των Δημοκρατικών μελών της Βουλής των Αντιπροσώπων των Ηνωμένων Πολιτειών, διαδεχόμενος την Νάνσι Πελόζι ύστερα από 20 χρόνια. Ο Τζέφρις είναι ο πρώτος αφροαμερικανός που θα ηγειθεί κόμματος στο Κογκρέσο των Ηνωμένων Πολιτειών.

#### Ηγέτης της Μειοψηφίας

Στις 3 Ιανουαρίου 2023, ανέλαβε ως Ηγέτης των Δημοκρατικών της Βουλής, διαδεχόμενος την Νάνσι Πελόζι, καθώς και ως Ηγέτης της Μειοψηφίας της Βουλής των Αντιπροσώπων, διαδεχόμενος τον Ρεπουμπλικανό Κέβιν ΜακΚάρθι στην συγκεκριμένη θέση.

Παραπομπές
----------

1. 1 2 3 4 5  bioguide.congress.gov/scripts/biodisplay.pl?index=J000294.
2. ↑  «Congressman Hakeem Jeffries – Proudly Representing the 8th District of New York» (στα Αγγλικά). Ανακτήθηκε στις 2 Μαΐου 2021.
3. ↑  «Hakeem Jeffries». *Ballotpedia* (στα Αγγλικά). Ανακτήθηκε στις 2 Μαΐου 2021.
4. ↑
5. ↑  Reuters (2022-11-30). «Hakeem Jeffries elected to lead U.S. House Democrats» (στα αγγλικά). *Reuters*.. Ανακτήθηκε στις 2022-11-30.
6. ↑  «Βουλή των Αντιπροσώπων: Ο Χακίμ Τζέφρις νέος επικεφαλής - Ο πρώτος Αφροαμερικανός». *ProtoThema*. 30 Νοεμβρίου 2022. Ανακτήθηκε στις 30 Νοεμβρίου 2022.
7. ↑  Washington, K. C. (17 Απριλίου 2019). «Hakeem Jeffries (1970- ) •» (στα Αγγλικά). Ανακτήθηκε στις 5 Ιανουαρίου 2022.
8. ↑  «Hakeem Jeffries». *Ballotpedia* (στα Αγγλικά). Ανακτήθηκε στις 5 Ιανουαρίου 2022.
9. ↑  Jeffries, Hakeem S. «Hakeem S. Jeffries». *www.congress.gov*. Ανακτήθηκε στις 5 Ιανουαρίου 2022.
10. ↑  «Alert: Democrat Hakeem Jeffries wins reelection to U.S. House in New York's 8th Congressional District». *Times Union* (στα Αγγλικά). 9 Νοεμβρίου 2022. Ανακτήθηκε στις 17 Νοεμβρίου 2022.
11. ↑  «JEFFRIES, Hakeem | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 5 Ιανουαρίου 2022.
12. ↑  Newsroom. «ΗΠΑ: Ο Χακίμ Τζέφρις νέος επικεφαλής των Δημοκρατικών στη Βουλή». *www.kathimerini.gr*. Ανακτήθηκε στις 30 Νοεμβρίου 2022.
13. ↑  «Congressman Hakeem Jeffries elected as first Black House minority leader». *ABC7 Chicago* (στα Αγγλικά). 30 Νοεμβρίου 2022. Αρχειοθετήθηκε από το πρωτότυπο στις 30 Νοεμβρίου 2022. Ανακτήθηκε στις 30 Νοεμβρίου 2022.
14. ↑  «Hakeem Jeffries elected House Democratic leader in historic first». *www.cbsnews.com* (στα Αγγλικά). Ανακτήθηκε στις 30 Νοεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Hakeem Jeffries στο Wikimedia Commons

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγέτες του Κογκρέσου των Ηνωμένων Πολιτειών |
| --- |
|  |
| 
**Πρόεδρος της Γερουσίας: Κάμαλα Χάρις (Δ)** ‧ **Πρόεδρος της Βουλής: Κέβιν ΜακΚάρθι (Ρ)  *Αναπληρώτρια Πρόεδρος της Γερουσίας: Πάτι Μάρεϊ (Δ)***  |
|  |
| Ηγέτες της Γερουσίας των ΗΠΑ | 
* **Ηγέτης της Πλειοψηφίας: Τσακ Σούμερ (Δ)**
* **Ηγέτης της Μειοψηφίας: Μιτς ΜακΚόννελ (Ρ)**
 |  |
|  |
| Ηγέτες της Βουλής των Αντιπροσώπων των ΗΠΑ | 
* **Ηγέτης της Πλειοψηφίας: Στιβ Σκαλίζ (Ρ)**
* **Ηγέτης της Μειοψηφίας: Χακίμ Τζέφρις (Δ)**
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5073166928405943980009
* GND: 1273038053
* US Congress: J000294

 |

 |